PANEVĖŽIO RAJONO SAVIVALDYBĖS TARYBA

SPRENDIMAS

DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO 2015 METAIS TVARKOS APRAŠO PATVIRTINIMO

2015 m. rugsėjo 17 d. Nr. T-186

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 8 punktu, Neformaliojo vaikų švietimo lėšų skyrimo ir panaudojimo 2015 metais tvarkos aprašo, patvirtinto Lietuvos Respublikos švietimo ir mokslo ministro 2015 m. rugpjūčio 10 d. įsakymu Nr. V-883 „Dėl Neformaliojo vaikų švietimo lėšų skyrimo ir panaudojimo 2015 metais tvarkos aprašo patvirtinimo“, 3 punktu, Panevėžio rajono savivaldybės taryba n u s p r e n d ž i a:

Patvirtinti Neformaliojo vaikų švietimo lėšų skyrimo ir panaudojimo 2015 metais tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Povilas Žagunis

PATVIRTINTA

Panevėžio rajono

savivaldybės tarybos

2015 m. rugsėjo 17 d.

sprendimu Nr. T-186

NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO
2015 METAIS TVARKOS APRAŠAS

I SKYRIUS

BENDROSIOS NUOSTATOS

1. Neformaliojo vaikų švietimo lėšų skyrimo ir panaudojimo 2015 metais tvarkos aprašo (toliau – Aprašas) paskirtis – apibrėžti valstybės lėšų, skiriamų Panevėžio rajono savivaldybės bendrojo ugdymo mokyklų mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas 2015 m. spalio–gruodžio mėnesiais, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.

2. NVŠ lėšos yra tikslinė valstybės dotacija Panevėžio rajono savivaldybei, siekiant didinti vaikų, ugdomų pagal NVŠ programas, skaičių.

3. NVŠ skiriamų lėšų dydis nustatomas vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“.

II SKYRIUS

NVŠ LĖŠŲ SKYRIMO PRINCIPAI

4. NVŠ lėšų vieno mokinio ugdymui pagal NVŠ programas dydis yra 15 eurų per mėnesį. NVŠ lėšos savivaldybėms skiriamos pagal 2014 m. rugsėjo 1 d. duomenis, skaičiuojant 3,18 Eur vienam mokiniui per mėnesį.

5. NVŠ lėšomis gali būti finansuojama tik viena vaiko pasirinkta NVŠ programa.

6. NVŠ lėšos teikėjams apskaičiuojamos pagal Savivaldybės mokinių, lankančių NVŠ programas bei sudariusių su NVŠ teikėjais ugdymosi sutartis, skaičių 2015 m. spalio 1 d. ir programos trukmę.

7. Tuo atveju, kai pagal šio Aprašo 4–6 punktų nuostatas apskaičiuota lėšų suma visiems NVŠ teikėjams bus didesnė, nei iš viso iš valstybės biudžeto gauta NVŠ lėšų suma:

7.1. 15 eurų per mėnesį bus skiriama tik tiems mokiniams, kurie 2015 m. spalio 1 d. lankys tik pagal šį Aprašą finansuojamas NVŠ programas ir nelankys jokių kitų NVŠ programų, finansuojamų iš Savivaldybės ar valstybės biudžeto;

7.2. likusių mokinių ugdymui pagal NVŠ programas dydis eurais per mėnesį bus mažinamas taip: visos iš valstybės biudžeto gautos NVŠ lėšų sumos ir pagal šio Aprašo 7.1 punktą apskaičiuotos lėšų sumos skirtumas padalijamas iš 3 mėnesių ir likusių mokinių skaičiaus.

8. Tuo atveju, kai pagal šio Aprašo 4–6 punktų nuostatas apskaičiuota lėšų suma visiems NVŠ teikėjams bus mažesnė, nei iš viso iš valstybės biudžeto gauta NVŠ lėšų suma, tai mokinių ugdymui pagal NVŠ programas dydis eurais per mėnesį bus atitinkamai didinamas.

9. Lėšas NVŠ teikėjams pagal Švietimo, kultūros ir sporto skyriaus pateiktus duomenis paskirsto Finansų skyrius ir teikia tvirtinti Savivaldybės tarybai.

10. NVŠ teikėjams – biudžetinėms įstaigoms, kurių savininko teises ir pareigas įgyvendinančioji institucija yra Panevėžio rajono savivaldybė, lėšos skiriamos Savivaldybės tarybos sprendimu, kitiems NVŠ teikėjams Savivaldybės tarybos sprendimu skirtos lėšos pervedamos savivaldybės administracijai.

III SKYRIUS

NVŠ LĖŠŲ NAUDOJIMAS

11. NVŠ lėšos skiriamos mokinio, dalyvaujančio NVŠ programoje, švietimo procesui finansuoti.

12. NVŠ lėšomis gali būti finansuojama:

12.1. NVŠ mokytojų darbo užmokestis ir socialinio draudimo įmokos;

12.2. ugdymo priemonės ir kitos išlaidos, tiesiogiai susijusios su NVŠ programos vykdymu.

13. Lėšų negalima naudoti:

13.1. pramoginių renginių, vaikų poilsio ir su jomis susijusioms išlaidoms apmokėti;

13.2. NVŠ programoms, vykdomoms bendrąjį ugdymą teikiančių mokyklų, finansuoti;

13.3. formalųjį švietimą papildančio ugdymo programoms finansuoti;

13.4. remonto, rekonstrukcijos ir statybos išlaidoms padengti;

13.5. NVŠ programos vykdytojo įsiskolinimams padengti.

IV SKYRIUS

REIKALAVIMAI ŠVIETIMO TEIKĖJUI IR NVŠ PROGRAMOMS

14. NVŠ lėšomis NVŠ programas įgyvendinti gali visi neformaliojo vaikų švietimo teikėjai (išskyrus bendrojo ugdymo mokyklas), kurie:

14.1. turi teisę vykdyti švietimo veiklą;

14.2. registruoti Švietimo ir mokslo institucijų registre (toliau – ŠMIR);

14.3. turi NVŠ programos (-ų) įgyvendinimui pritaikytas patalpas, įrangą, priemones;

14.4. užtikrina vaikui saugią ir sveiką ugdymo(si) aplinką teisės aktų nustatyta tvarka;

14.5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogai; asmenys, įgiję aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) ir per vienerius metus nuo darbo mokytoju pradžios švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, baigę profesinio mokymo programą, įgiję vidurinį išsilavinimą ir kvalifikaciją, turintys 3 metų darbo stažą ir švietimo ir mokslo ministro nustatyta tvarka išklausę pedagoginių ir psichologinių žinių kursą; asmenys, įgiję vidurinį išsilavinimą ir švietimo ir mokslo ministro nustatyta tvarka išklausę pedagoginių ir psichologinių žinių kursą.

15. Laisvieji mokytojai, pvz., menininko statusą turintis asmenys, kultūros darbuotojai ir pan., norintys įgyvendinti NVŠ programas ir atitinkantys reikalavimus, nustatytus Aprašo
15.5 papunktyje, arba įgiję vidurinį išsilavinimą ir einamuoju laikotarpiu klausantys pedagoginių ir psichologinių žinių kursą:

15.1. teisės aktų nustatyta tvarka turi įsigyti verslo liudijimą ar individualios veiklos pažymą;

15.2. kreiptis į savivaldybės ŠMIR tvarkytoją ir užpildyti laisvojo mokytojo duomenų registravimo kortelę (1 priedas).

16. NVŠ teikėjo atitiktį Aprašo 15 punkte numatytiems reikalavimams nustato savivaldybės administracijos direktoriaus įsakymu paskirtas specialistas, naudodamasis NVŠ teikėjo atitikties reikalavimams nustatymo paraiškos forma (2 priedas) ir NVŠ teikėjo atitikties reikalavimams vertinimo forma (3 priedas). Priėmus teigiamą sprendimą, savivaldybės ŠMIR tvarkytojas per tris darbo dienas nuo sprendimo priėmimo atitiktį pažymi ŠMIR.

17. Jei NVŠ teikėjo atitiktis reikalavimams vienoje savivaldybėje jau buvo patvirtinta ir ŠMIR yra tai patvirtinanti žyma, Panevėžio rajono savivaldybėje ji taip pat pripažįstama be papildomo vertinimo.

18. NVŠ teikėjas gali teikti kelias programas, vienai programai pildoma viena paraiškos forma.

19. NVŠ programos turi atitikti Lietuvos Respublikos švietimo įstatyme apibrėžto kito neformaliojo vaikų švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554 „Dėl švietimo ir mokslo ministro 2005 m. gruodžio 30 d. įsakymo Nr. ISAK-2695 „Dėl Neformaliojo vaikų švietimo koncepcijos patvirtinimo“ pakeitimo“, nuostatas.

20. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR).

21. NVŠ programos veiklos turi būti įgyvendinamos ne rečiau kaip po 2 pedagogines valandas per savaitę arba ne mažiau kaip 8 pedagogines valandas per mėnesį.

V SKYRIUS

NVŠ PROGRAMŲ VERTINIMAS IR KOKYBĖS UŽTIKRINIMAS

22. NVŠ teikėjas, atitinkantis Aprašo 15 punkte numatytus reikalavimus, savivaldybei teikia užpildytą NVŠ programos atitikties reikalavimams paraiškos formą (4 priedas).

23. NVŠ programa teikiama vertinti savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato, ar NVŠ programa atitinka reikalavimus ir gali būti finansuojama NVŠ lėšomis. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ srityje.

24. NVŠ programa vertinama pagal NVŠ programos vertinimo kriterijus (5 priedas).

25. Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams.

26. Priėmus sprendimą dėl programos atitikties reikalavimams, per tris darbo dienas savivaldybės atsakingas asmuo pažymi tai KTPRR. NVŠ programos, atitinkančios reikalavimus, skelbiamos savivaldybės interneto svetainėje.

27. NVŠ teikėjas sudaro dalyvavimo NVŠ programoje sutartis su tėvais (globėjais, rūpintojais) ir pateikia savivaldybei programoje dalyvaujančių vaikų sąrašą. Savivaldybė turi teisę prašyti NVŠ teikėjo pateikti daugiau informacijos apie NVŠ programose dalyvaujančius vaikus.

VI SKYRIUS

ATSISKAITYMAS UŽ NVŠ LĖŠAS

28. Pasibaigus kalendoriniams metams, per 5 darbo dienas:

28.1. finansavimą gavę NVŠ teikėjai Švietimo valdymo informacinėje sistemoje (toliau – ŠVIS) pateikia NVŠ lėšų panaudojimo ataskaitą (6 priedas);

28.2. NVŠ teikėjai, su kuriais sudarytos finansavimo sutartys ir kurių savininko teises ir pareigas įgyvendinančioji institucija yra ne Panevėžio rajono savivaldybė, atsiskaito Apskaitos skyriui pagal sutartyje numatytus reikalavimus;

28.3. finansavimą gavę asignavimų valdytojai Finansų skyriui pateikia formą Nr. 2 (metinė, ketvirtinė biudžeto išlaidų sąmatos vykdymo ataskaita, patvirtinta Lietuvos Respublikos finansų ministro 2014 m. lapkričio 28 d. įsakymu Nr. 1K-407 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“).

29. NVŠ teikėjas nepanaudotas NVŠ lėšas turi grąžinti į Savivaldybės administracijos sąskaitą iki einamųjų metų gruodžio 31 d.

30. Švietimo, kultūros ir sporto skyrius pateikia ŠVIS sistemoje ir Finansų skyriui savivaldybės NVŠ lėšų skyrimo ir panaudojimo ataskaitą (7 priedas) Švietimo ir mokslo ministerijos nustatytais terminais.

31. Finansų skyrius pateikia Švietimo ir mokslo ministerijos Buhalterinės apskaitos skyriui formą Nr. 2 (metinė, ketvirtinė biudžeto išlaidų sąmatos vykdymo ataskaita, patvirtinta Lietuvos Respublikos finansų ministro 2014 m. lapkričio 28 d. įsakymu Nr. 1K-407 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“), banko išrašą arba laisvos formos pažymą apie lėšų likutį sąskaitoje Švietimo ir mokslo ministerijos nustatytais terminais.

32. Pasibaigus kalendoriniams metams, iki kitų metų sausio 5 d. nepanaudotas NVŠ lėšas Finansų skyrius grąžina į Švietimo ir mokslo ministerijos sąskaitą.

33. NVŠ teikėjas gautų lėšų apskaitą tvarko Lietuvos Respublikos teisės aktų nustatyta tvarka.

VII SKYRIUS

BAIGIAMOSIOS NUOSTATOS

34. NVŠ teikėjas naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį, taip pat užtikrina NVŠ programos vykdymo kokybę ir priežiūrą.

35. NVŠ programoms finansuoti gali būti naudojamos rėmėjų, tėvų (globėjų, rūpintojų) ir kitos lėšos teisės aktų nustatyta tvarka.

36. NVŠ teikėjai turi siekti, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse.

37. NVŠ lėšos skiriamos NVŠ teikėjams kaip tikslinės lėšos nesuteikiant teisės jas naudoti kitiems tikslams ir naudojamos NVŠ programoms įgyvendinti.

38. Ne pagal tikslinę paskirtį panaudotas lėšas NVŠ teikėjas turi grąžinti į Savivaldybės administracijos sąskaitą.

39. Aprašo įgyvendinimo priežiūrą vykdo Savivaldybės administracija.

___________________________

Neformaliojo vaikų švietimo

lėšų skyrimo ir panaudojimo

tvarkos aprašo

1 priedas

LAISVASIS MOKYTOJAS

DUOMENŲ REGISTRAVIMO KORTELĖ

Rodiklio pavadinimas	Rodiklio reikšmė
Fizinio asmens vardas ir pavardė
Individualios veiklos pažymos išdavimo duomenys (išdavimo data ir numeris, veiklos vykdymo pradžios ir veiklos vykdymo nutraukimo datos) arba verslo liudijimo išdavimo duomenys (data ir numeris), galiojimo data
Verslo liudijime arba individualios veiklos pažymoje nurodytos vykdomos veiklos rūšies (-ių) kodai ir pavadinimai
Veiklos vietos vykdymo adresas (jei yra)
Telefono numeris
Fakso numeris
Elektroninio pašto adresas
Interneto svetainės adresas
Finansavimo šaltiniai
Mokymo kalbos
Mokymosi proceso organizavimo būdai

Duomenis tikslinant, pildomi tik atnaujinami laukeliai

____________ _____________________

(parašas) (vardas, pavardė)

Neformaliojo vaikų švietimo lėšų skyrimo ir panaudojimo tvarkos aprašo 2 priedas

NEFORMALIOJO VAIKŲ ŠVIETIMO TEIKĖJO ATITIKTIES REIKALAVIMAMS NUSTATYMO PARAIŠKOS FORMA

I.	INFORMACIJA APIE NEFORMALIOJO VAIKŲ ŠVIETIMO (TOLIAU – NVŠ) TEIKĖJĄ
1.	Pavadinimas/vardas, pavardė, jei teikėjas – fizinis asmuo)
2.	Juridinis statusas	□ Biudžetinė įstaiga □ Viešoji įstaiga □ Asociacija □ laisvasis mokytojas □ Kita
3.	Juridinio asmens kodas
4.	Registracijos juridinių asmenų registre pažymėjimo / individualios veiklos pažymos išdavimo data, numeris
5.	Pagrindinė veiklos sritis (įrašykite švietimas, sportas, kultūra ar pan.)
6.	Adresas
7.	Telefono numeris
8.	El. pašto adresas
9.	Interneto svetainės adresas
II.	INFORMACIJA APIE VADOVĄ
1.	Vardas ir pavardė
2.	El. pašto adresas
3.	Telefono numeris
III.	INFORMACIJA APIE NUMATOMAS VYKDYTI NVŠ PROGRAMOS (-Ų) KRYPTIS
☐ Muzika ☐ Dailė ☐ Šokis ☐ Teatras ☐ Sportas ☐ Techninė kūryba ☐ Turizmas ir kraštotyra ☐ Gamta, ekologija ☐ Saugus eismas ☐ Informacinės technologijos ☐ Technologijos ☐ Medijos ☐ Etnokultūra ☐ Kalbos ☐ Pilietiškumas ☐ Kita (įrašyti).............................
IV.	NVŠ TEIKĖJO DEKLARUOJAMA INFORMACIJA
1.	NVŠ teikėjo nuostatuose ar kituose dokumentuose įteisinta švietimo veikla (jei teikėjas – juridinis asmuo), arba NVŠ teikėjas turi teisę dirbti neformaliojo vaikų švietimo mokytoju (atitinka Švietimo įstatymo 48 straipsnio nuostatas)	☐ TAIP

Pridedama nuostatų / įstatų, ar kt. kopija ar teisę dirbti neformaliojo švietimo mokytoju pagrindžiančių dokumentų kopijos	☐ Pateikta
2.	NVŠ teikėjas patvirtina, kad turi lėšų NVŠ programų įgyvendinimo pradžiai	☐ TAIP
3.	NVŠ teikėjas patvirtina, kad programas įgyvendins asmenys, pagal Švietimo įstatymą turintys teisę dirbti neformaliojo vaikų švietimo mokytojais	☐ TAIP
4.	NVŠ teikėjas patvirtina, kad vaikai ugdysis saugioje ir sveikoje aplinkoje	☐ TAIP
5.	NVŠ teikėjas patvirtina, kad turi įrangą ir priemones NVŠ programai įgyvendinti	☐ TAIP
V.	NVŠ TEIKĖJO PATIRTIS
1.	Teikėjas įgyvendina NVŠ programas	Taip ☐	Ne ☐
2.	Teikėjas per pastaruosius dvejus metus yra įgyvendinęs NVŠ programas	Taip ☐	Ne ☐
3.	Teikėjas per pastaruosius dvejus metus yra įgyvendinęs NVŠ projektus ar kitas su NVŠ susijusias veiklas	Taip ☐	Ne ☐
Išvardijamos šiuo metu ar per pastaruosius dvejus metus vykdytos veiklos:

Programos, projekto, veiklos pavadinimas	Trukmė

VI.	NVŠ TEIKĖJO PATIRTIES IR VEIKLOS ĮRODYMAI, REKOMENDACIJOS
Institucijos, galinčios rekomenduoti instituciją kaip kokybiškų NVŠ paslaugų teikėją ar bendradarbiavimo NVŠ srityje partnerį

Pavadinimas	Adresas	Telefonas	El. paštas	Rekomenduoja / bendradarbiauja
1.	☐ R;	☐ B
2.	☐ R;	☐ B
3.

Institucijos vadovas / laisvasis mokytojas A. V.	__________________________ (vardas, pavardė)	_____________________________ (parašas)

Neformaliojo vaikų švietimo lėšų skyrimo ir panaudojimo tvarkos aprašo

3 priedas

NEFORMALIOJO VAIKŲ ŠVIETIMO TEIKĖJO ATITIKTIES REIKALAVIMAMS VERTINIMO FORMA

NEFORMALIOJO VAIKŲ ŠVIETIMO (TOLIAU – NVŠ) TEIKĖJAS

Kriterijus	Rodiklis	Apibūdinimas	Vertinimas
1. Teisinis pagrindas	1.1. Teisė vykdyti NVŠ	Teikėjo nuostatuose, įstatuose ar kt. įrašyta švietimo veikla
2. Administracinis pajėgumas	2.1. Finansinis įsipareigojimų vykdymas	Teikėjas deklaruoja, kad neturi įsiskolinimų savivaldybei

2.3. Finansinis pajėgumas	Teikėjas deklaruoja, kad turi pradinių lėšų NVŠ programos įgyvendinimui
3. Ugdymo kokybė	3.1. Ugdymo patirtis	Teikėjas vykdo NVŠ programas arba per pastaruosius dvejus metus yra vykdęs NVŠ programą, projektą, kitas NVŠ veiklas

3.2. Darbuotojų kvalifikacija	Teikėjas programai įgyvendinti turi neformaliojo vaikų švietimo mokytojus

3.3. Teikėjo žinomumas	Teikėjas žinomas kaip kokybiškų NVŠ programų vykdytojas, jį gali rekomenduoti, nurodyti bendradarbiavimo ryšius NVŠ srityje bent viena institucija

3.4. Ugdymo kokybė visuomenės vertinimu	Savivaldybėje nėra žinoma jokių pagrįstų nusiskundimų dėl NVŠ teikėjo veiklos ar vykdytų programų

3.5. Aplinka	Teikėjas patvirtina, kad vaikai ugdysis saugioje ir sveikoje aplinkoje

3.6. Ugdymo priemonės	Teikėjas patvirtina, kad turi įrangą ir priemones NVŠ programai įgyvendinti

__________________________ (vertintojo vardas, pavardė)	_____________________________ (parašas)

Neformaliojo vaikų švietimo

lėšų skyrimo ir panaudojimo

tvarkos aprašo

4 priedas

NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS

PARAIŠKOS FORMA

Informacija apie neformaliojo vaikų švietimo (toliau - NVŠ) teikėją – juridinį asmenį
1.	Pavadinimas
2.	Kodas
3.	Juridinis statusas
4.	Adresas
5.	Telefono numeris
6.	El. pašto adresas
7.	Interneto svetainės adresas
Informacija apie NVŠ teikėją – fizinį asmenį
1.	Vardas ir pavardė
2.	Viešai skelbtinas adresas, telefono Nr., el. pašto adresas, interneto svetainės adresas
Informacija apie NVŠ programą
I.	Informacija apie NVŠ programos rengėją
1.	Vardas ir pavardė
2.	Išsilavinimas ir kvalifikacija
3.	El. pašto adresas
4.	Telefono numeris
5.	Darbovietė, pareigos
II.	Informacija apie NVŠ programos turinį
1.	Programos pavadinimas (konkretus, tiesiogiai susijęs su programos turiniu)

2.	NVŠ programos kodas Kvalifikacijos tobulinimo programų ir renginių registre (KTPRR)
3.	Programos anotacija (esmė, turinys, numatomos veiklos, naudos vaikams pagrindimas)

3.1.	Nuoroda į išsamesnę informaciją (nuorodą į tinklalapį, kuriame pateikiama daugiau informacijos apie programą)

http://
4.	Ugdymo kryptis (pagal NVŠ ugdymo krypčių klasifikatorių)

☐ Muzika ☐ Dailė ☐ Šokis ☐ Teatras ☐ Sportas ☐ Techninė kūryba ☐ Turizmas ir kraštotyra ☐ Gamta, ekologija	☐ Saugus eismas ☐ Informacinės technologijos ☐ Technologijos ☐ Medijos ☐ Etnokultūra ☐ Kalbos ☐ Pilietiškumas ☐ Kita (įrašyti) ............................
5.	NVŠ programos tikslas (formuluojamas aiškiu teiginiu, apibūdinančiu programos visumą ir pagrindinę ugdomą kompetenciją)

6.	NVŠ programos uždaviniai (formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų programos realizavimo galimybes)
6.1.	Patvirtinkite, kad programos uždaviniai atitinka šiuos uždavinius:  ugdyti ir plėtoti vaikų kompetencijas per saviraiškos poreikio tenkinimą;  ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;  ugdyti gebėjimą kritiškai mąstyti, rinktis ir orientuotis dinamiškoje visuomenėje;  spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;  padėti spręsti integravimosi į darbo rinką problemas;  tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų.

☐ TAIP
7.	Pažymėkite kompetencijas, kurias įgis arba patobulins vaikai, baigę programą:

Kompetencijų sritis	Kompetencijos

Asmeninės kompetencijos	☐ Pažinti save ir save gerbti ☐ Įvertinti savo jėgas ir priimti iššūkius ☐ Kryptingai siekti tikslų ☐ Atsispirti neigiamai įtakai, laikytis duoto žodžio ☐ Valdyti emocijas ir jausmus ☐ Kita – įrašykite:

Socialinės kompetencijos	☐ Gerbti kitų jausmus, poreikius ir įsitikinimus ☐ Pozityviai bendrauti, būti atsakingam, valdyti konfliktus ☐ Padėti kitiems ir priimti pagalbą ☐ Dalyvauti bendruomenės ir visuomenės gyvenime ☐ Kita – įrašykite:

Iniciatyvumo ir kūrybingumo kompetencijos	☐ Mąstyti kūrybingai, drąsiai kelti idėjas ☐ Inicijuoti idėjų įgyvendinimą, įtraukti kitus ☐ Aktyviai ir kūrybingai veikti ☐ Pagrįstai rizikuoti, mokytis iš nesėkmių ☐ Kita – įrašykite:

Komunikavimo kompetencijos	☐ Išsakyti mintis ☐ Išklausyti ☐ Tinkamai naudoti ir suprasti kūno kalbą ☐ Parinkti tinkamą kalbos stilių ☐ Kita – įrašykite:

Pažinimo kompetencijos	☐ Klausti ir ieškoti atsakymų ☐ Daryti išvadas ☐ Plėsti akiratį ☐ Stebėti, vertinti ☐ Būti atkakliam ir turėti teigiamą požiūrį į mokymąsi ☐ Kita – įrašykite:

Mokėjimo mokytis kompetencijos	☐ Mokytis noriai, pasitikėti savo jėgomis ☐ Išsikelti realius mokymosi tikslus ☐ Pasirinkti mokymosi strategijas ir priemones ☐ Vertinti mokymosi pažangą ☐ Numatyti tolesnius žingsnius ☐ Kita – įrašykite:
Dalykinės kompetencijos	Įrašykite
8.	NVŠ programos turinys (turinio sudėtinės dalys turi sietis su programos uždaviniais, veiklų pobūdis ir trukmė turi būti subalansuoti (teorija ir praktika; fizinis aktyvumas, protinė veikla ir dvasinis tobulėjimas)

Eil. Nr.	Sudėtinė dalis (tema)	Veiklos apibūdinimas	Metodai	Ugdomos bendrosios ir dalykinės kompetencijos	Trukmė (val.)

9.	Programos apimtis ir trukmė

valandas per savaitę	kartus per mėnesį,

Mažiausiai 2 val. per savaitę	Mažiausiai 8 val. per mėnesį
10.	Vaikų amžius (galimi keli pasirinkimai)

☐ 6 ☐ 7 ☐ 8 ☐ 9 ☐ 10 ☐ 11 ☐ 12 ☐ 13 ☐ 14 ☐ 15 ☐ 16 ☐ 17 ☐ 18 ☐ 19 metų; tik spec. poreikių:☐ 20 ☐ 21 metai
11.	Vaikų, kuriems skiriama NVŠ programa, lytis (galimi keli pasirinkimai)

☐ Berniukams ☐ Mergaitėms
12.	Kita svarbi informacija (programos vykdymo vieta ir kt.)

13.	Numatomas grupės dydis (vaikų skaičių grupėje)

14.	Numatomas grupių skaičius

15.	Vaikų vaidmuo programos įgyvendinime (galimybės atsiskleisti jų iniciatyvai, priimti sprendimus, pasirinkti ugdymo metodus, koreguoti turinį ir pan.)

16.	Vaikų pažangos skatinimas, vertinimas ir įsivertinimas (kaip bus skatinama visų programoje dalyvaujančių vaikų motyvacija dalyvauti ir siekti pažangos, kokiais būdais vertinama pažanga, kaip bus atliekamas įsivertinimas, paliudijami ugdytinių pasiekimai ugdymo procese

17.	NVŠ mokytojų kvalifikacija (įvardykite išsilavinimą, patirtis ir kvalifikacija, kompetencijas)

18.	NVŠ mokytojų atsakomybė (patvirtinkite, kad mokytojai prisiima atsakomybę už sveiką saugią ugdymo(si) aplinką

☐ TAIP
19.	NVŠ programos įgyvendinimo principai (patvirtinkite, kad vykdant programą bus vadovaujamasi šiais principais:

 savanoriškumo – vaikai laisvai renkasi švietimo teikėją ir jo siūlomas veiklas;  prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį nepriklausomai nuo jų socialinės padėties;  individualizavimo – ugdymas individualizuojamas pagal kiekvienam vaikui reikalingą kompetenciją, atsižvelgiant į jo asmenybę, galimybes, poreikius ir pasiekimus;  aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;  demokratiškumo – mokytojai, tėvai ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius;  patirties – ugdymas yra grindžiamas patyrimu ir jo refleksija;  ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe;  pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai.

☐ TAIP
20.	Patvirtinkite, kad:  vykdant NVŠ programą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė programos tikslams pasiekti, tačiau ne pagrindinis programos tikslas, uždavinys ir rezultatas;  vykdant programą, nebus teikiamos korepetavimo paslaugos; Programos įgyvendinimo priemonės:  nekelia grėsmės žmonių sveikatai, garbei ir orumui, viešajai tvarkai;  jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams;  jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų;  jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų.

☐ TAIP

Institucijos vadovas/ laisvasis mokytojas A. V.	__________________________ (vardas, pavardė)	__________________ (parašas)

Neformaliojo vaikų švietimo

lėšų skyrimo ir panaudojimo

tvarkos aprašo

5 priedas

Neformaliojo vaikų ŠVIETIMO programOS atitikties reikalavimams

VERTINIMO FORMA

Neformaliojo vaikų švietimo programos (toliau – NVŠ programos) teikėjas	NVŠ programos pavadinimas	NVŠ programos kodas KTPRR

Vertinimo kriterijus	Kriterijaus rodiklis	Apibūdinimas	Vertinimas
1. NVŠ programos tikslingumas	1.1. Tikslas	NVŠ programos tikslas formuluojamas aiškiai, atliepia programos visumą ir pagrindinę ugdomą kompetenciją.

1.

1.2. Uždaviniai	Uždaviniai konkretūs, atspindintys siekiamą rezultatą. Teikėjas patvirtina, kad programos uždaviniai atitinka paraiškoje pateiktus bendruosius NVŠ programos uždavinius
2. Ugdymo turinys	2.1. Temos ir veiklos	NVŠ programos sudėtinės dalys (temos) ir jas atskleisianti veikla siejasi su programos uždaviniais. Veiklų pobūdis ir trukmė subalansuoti (teorija ir praktika; fizinis aktyvumas ir protinė veikla, dvasinis tobulėjimas)

1.

2.2. Metodai	Atitinka numatytas ugdyti kompetencijas ir dera su NVŠ principais

1.

2.3. Ugdomos kompetencijos	Įvardytos bendrosios (asmeninės, socialinės, iniciatyvumo ir kūrybingumo, komunikavimo, pažinimo, mokėjimo mokytis) kompetencijos. Aiškiai suformuluotos dalykinės kompetencijos. Deklaruojamos kompetencijos dera su veiklų temomis ir pobūdžiu
3. NVŠ programos apimtis	3.1. Intensyvumas Bendra trukmė	NVŠ programa nuosekli, orientuota į ilgalaikį ugdymą, veiklos neepizodinės, vykdoma mažiausiai 2 pedagogines val. per savaitę, mažiausiai 8 pedagogines val. per mėnesį
4. Informacija apie vaikus	4.1. Vaikų amžius	Teikėjas numato, kokiai tikslinei grupei skiriama programa

1.

4.2. Grupės dydis	Numatomas grupės dydis atitinka veiklos metodus ir tarnauja geriausiam rezultato įgyvendinimui

1.

4.3. Galimybės vaikų iniciatyvai	Numatyta galimybė atsiskleisti iniciatyvai, priimti sprendimus, pasirinkti ugdymo metodus, koreguoti turinį
5. Pažangos skatinimas ir vertinimas	5.1. Pažangos skatinimas	Aprašyta, kokiais būdais vaikai bus motyvuojami dalyvauti programoje ir siekti pažangos

1.

5.2. Pažangos vertinimas (įsivertinimas)	Numatytas vaikų pažangos vertinimas, dalyvavimas įsivertinime

1.

5.3. Pasiekimų paliudijimas	Numatyta, kokiais būdais bus pažymimi pasiekimai, įgytos kompetencijos ir kokiomis priemonėmis jie galės būti paliudyti
6. Mokytojų kvalifikacija ir atsakomybė	6.1. NVŠ Mokytojų kvalifikacija	Programą įgyvenančių NVŠ mokytojų išsilavinimas, patirtis ir kvalifikacija tinkami sėkmingam programos įgyvendinimui

1.

6.2. Atsakomybė	Mokytojai prisiima atsakomybę už sveiką ir saugų ugdymo proceso užtikrinimą

1.

6.3. Ugdymo bazė ir priemonės	Ugdymo aplinka ir priemonės padeda siekti programos tikslų

__________________________ (vertintojo vardas, pavardė)	_______________ (parašas)

Neformaliojo vaikų švietimo

lėšų skyrimo ir panaudojimo

tvarkos aprašo

6 priedas

ŠVIETIMO TEIKĖJO NEFORMALIOJO VAIKŲ ŠVIETIMO LĖŠŲ PANAUDOJIMO ATASKAITA

Švietimo teikėjo pavadinimas .........................

Švietimo teikėjo grupė ....................................

Eil. Nr.	Finansuotos neformaliojo vaikų švietimo programos pavadinimas	Programos kryptis	KTPRR kodas	Vaikų skaičius	Gautos lėšos	Panaudotos lėšos	Pastabos
1.
2.
3.
4.
5.
6.
7.

Institucijos vadovas A. V.	__________________________ (vardas, pavardė)	_____________________________ (parašas)

Neformaliojo vaikų švietimo

lėšų skyrimo ir panaudojimo

tvarkos aprašo

7 priedas

SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO ATASKAITA

....................................savivaldybė

Eil. Nr.	Neformaliojo vaikų švietimo (toliau – NVŠ) teikėjai	NVŠ teikėjų skaičius	Finansuotos programos	Vaikų skaičius	Lėšos	Pastabos

Programų kryptys pagal klasifikatorių	skaičius

Skirtos	panaudotos

1.	NVŠ mokyklos, kurių savininko teises ir pareigas atlieka savivaldybė
2.	Sporto įstaigos, kurių savininko teises ir pareigas atlieka savivaldybė
3.	Kultūros įstaigos, kurių savininko teises ir pareigas atlieka savivaldybė
4.	Viešosios įstaigos
5.	Asociacijos, nevyriausybinės organizacijos
6.	Laisvieji mokytojai
7.	Kiti švietimo teikėjai (įrašyti)

Atsakingo už ataskaitos pateikimą asmuo A. V.	__________________________ (vardas, pavardė)	_____________________________ (parašas)